ปจดวันสุดท้ายของหนูหมดวันที่25ต.ค และหนูกินยาคุมฉุกเฉินวันที่28ต.ค เพราะแฟนสอดใส่อวัยวะของเขาเข้ามาในช่องคลอดแบบไม่ได้สวมถุงยางแต่แปปเดียวนะคะ หนูกลัวว่าจะมีอสุจิเข้าไปเลยเลือกที่จะกินยา หลังจากที่กินยาไปได้ประมาณ6วัน วันที่2พ.ยมีเลือดออกจากช่องคลอด ตอนแรกหนูเอะใจว่าน่าจะเป็นผลข้างเคียงจากยาคุมฉุกเฉิน แต่เลือดที่ออกมามีปริมาณเยอะพอๆกับเลือดปจด.เลยค่ะ เป็นปกติหรือเปล่าคะ เป็นไปได้มั้ยคะที่จะเป็นปจด.อีกครั้ง
สวัสดีค่ะ เลือดที่ออกในวันที่ 2 พ.ย. หรือเป็นระยะเวลา 6 วัน นับจากที่ได้ทานยาคุมฉุกเฉินไป น่าจะเป็นเลือดที่เกิดจากผลของยาได้ ไม่ใช่ประจำเดือน เพราะประจำเดือนเพิ่งหมดไป ทั้งนี้ เลือดที่เกิดจากผลของยาคุมฉุกเฉิน อาจมีปริมาณมากหรือน้อยก็ได้ และอาจออกได้นาน 1-4 วันค่ะ ซึ่งก็ไม่ได้อันตรายอะไร ส่วนประจำเดือนจริงๆ นั้น ก็มักจะมาช้ากว่าปกติได้ค่ะอย่างไรก็ตาม หลังจากนี้ หากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ